China Communications Construction Ltd., una din cele mai mari firme de infrastructură de transport din China, așteaptă invitația Guvernului României de a începe procedura de dialog competitiv pentru construcția autostrăzii Pitești-Craiova, a declarat directorul de dezvoltare al companiei, Hu Bin.

Directiorul de dezvoltare al China Communications Construction Ltd., companie care a participat și la preselecția proiectului autostrăzii Comarnic-Brașov, a fost prezent, luni, la întâlnirea premierului Victor Ponta cu oameni de afaceri chinezi.

„Suntem în proces de deschidere a procedurii de dialog competitiv pentru construcția Pitești-Craiova. Așteptăm decizia Guvernului României de începe acest dialog,” a spus Hu Bin.

Hu Bin a afirmat că o finanțare va fi asigurată de China Communications Construction Ltd., care trebuie să obțină fondurile necesare atât pe plan intern, din Chinam, cât și de la instituții internaționale.

El a arătat că procedura a fost mult întârziată, dar ministrul Economiei i-a explicat că problema a fost legată de dialogul Guvernului cu Eurostat în privința bugetului.

Directorul companiei chineze a adăugat că, deși compani sa cunoaște standardele impuse în Uniunea Europeană privind infrastructura și lucrează deja în Europa, pentru accelerarea ritmului de dezvoltare a infrastructurii în România e nevoie de proiecte finanțate de la buget și prin înețelegeri interguvernamentale.

„În România, dacă vreți să accelerați infarstructura de transport, este mai bine să folsiți relația directă, de la un guvern la celălat guvern, va fi mai rapid, altfel trebuie să așteptăm nu știu câți ani”, a spus directorul de dezvoltare al China Communications Construction Ltd.

Premierul Victor Ponta face, în perioada 30 august – 3 septembrie, o vizită oficială în R.P. Chineză, la invitația omologului chinez Li Keqiang, ca răspuns la vizita întreprinsă în România de acesta din urmă în noiembrie 2013

Victor Ponta a ajuns la Beijing alături de soție, europarlamentarul Daciana Sârbu, de vicepremierii Liviu Dragnea și Daniel Constantin, precum și de miniștrii Ioan Rus și Constantin Niță.